එවක පරිගනක වල පිටුපස තිබූ විවිධ වර්ණයන් සහ හැඩයන්ගෙන් යුතු විශාල port සංඛ්‍යාව වෙනුවට ඉතා පහසු සහ සරළ මෘදුකාංග ආකෘතියක් (software structure) ඇති වේගවත් දෘඩාංග අතුරුමුහුනතක් නිර්මාණය කිරීමට ඔවුන් සතුව තිබූ අභිප්‍රාය සාර්ථකත්වයට පත් කරමින් 1995 USB 1.0 තාක්ෂණය ලොවට හඳුන්වාදෙන ලදි.මෙම USB 1.0 හි වැඩි දියුනු කල සංස්කරණයක් ලෙස 1996 හඳුන්වාදුන් USB 1.1 පරම්පරාවේ සම්බන්ධක ඔස්සේ 1.5Mbps සිට 12Mbps දක්වා (සම්පූර්ණ කළාප පළල භාවිතා කල විට/ Full-Bandwidth) වේග වලින් දත්ත සම්ප්‍රේශණය සිදු කලහැකි වූ අතර 1.5Mbps වේගය අඩු දත්ත සම්ප්‍රේශණ සීග්‍රතාවයක් ඇති Joystick වැනි උපාංග සඳහා යොදාගත් අතර 12Mbps වේගය වැඩි දත්ත සම්ප්‍රේශණ වේගයක් සහිත දෘඩ තැටි (Disk drives) වැනි උපාංග සඳහා භාවිතා විය.